রিচা পাল্লোড়
রিচা পাল্লোড় (জন্ম ৩০ আগস্ট, ১৯৮০) ভারতীয় মডেল, কন্ঠ শিল্পী এবং চলচ্চিত্র অভিনেত্রী যিনি ভারতীয় চলচ্চিত্রে অভিনয় করেছেন। লামে (১৯৯১) ছবিতে শিশু শিল্পী হিসেবে অভিষেক হয়। তার অভিনীত তেলুগু ছবি নুভ কাভালি (২০০০)-এর জন্য তিনি ফিল্মফেয়ার পুরস্কার দক্ষিণ লাভ করেন। তিনি কয়েকটি কম বাজেটে হিন্দি চলচ্চিত্রে অভিনয় করেছেন; তার সবচেয়ে উল্লেখযোগ্য ছবি যশ রাজ ফিল্মসের 'নিল 'এন' নিকি (২০০৫)। তামিল চলচ্চিত্রে তার উল্লেখযোগ্য কাজ হল শাহজাহান (২০০১) এবং উক্কুম এনাকুম (২০০৬)। তিনি কন্নড় এবং মালয়ালম ভাষার চলচ্চিত্রেও অভিনয় করেছেন।